钦定古今图书集成/理学汇编/学行典/第215卷 > 黄二严
## 钦定古今图书集成/理学汇编/学行典/第215卷 > 黄二严

按《抚州府志》：“黄二严，崇仁人。父客外三十年，孝事其
母，教幼弟皆成立。父羁滇南，严白母往求之，出入苗
獠万山中，探访经年，遇父于贵州龙保砦。时苗寇遍
掠，忽梦神告以速去，甫偕父行一日而砦破矣。迎父
归，居子龙源逾三年，父没，即其处庐墓。复旁筑小庵，
奉八旬母，茹素薰修，数年如一日。”